הרפתקאותיו של טינטין
סקירה כללית

תשעת הספרים הראשונים בסדרה פורסמו בשחור לבן. הרז'ה יצר בשלב מאוחר יותר גרסאות צבעוניות לספרים אלו מלבד הספר "טינטין בארץ הסובייטים". על אף שפורסמו במקור בצבע, הספרים "הכוכב המסתורי" ו"ארץ הזהב השחור" יצאו גם הם בגרסאות מחודשות, נייטרליות יותר מבחינה פוליטית - הגרסה הראשונה של הספר "הכוכב המסתורי" יצאה לאור במהלך מלחמת העולם השנייה ורבים פירשו אותה כחומר תעמולה של מדינות הציר, ואילו הגרסה הראשונה של "ארץ הזהב השחור" מתייחסת באופן מפורש לסכסוך הישראלי־פלסטיני.
| כרך | שם מקורי | שנה | עיתון | עלילה | הערות | מתרגם לעברית |
| --- | --- | --- | --- | --- | --- | --- |
| טינטין בארץ הסובייטים | Tintin au pays des Soviets | 1930 | Le Vingtième Siècle | טינטין מסכל את מזימתם של סוכני חרש סובייטיים לפיצוץ כמה מבירות אירופה |  | - |
| טינטין בקונגו | Tintin au Congo | 1931 | Le Vingtième Siècle | טינטין עוצר מבריחי יהלומים במהלך הרפתקה בקונגו | ספג ביקורת על גזענות נגד כהי עור | - |
| טינטין באמריקה | Tintin en Amérique | 1932 | Le Vingtième Siècle | טינטין עוצר חבורת פושעים בראשות אל קאפונה |  | - |
| הסיגרים של פרעה | Les Cigares du Pharaon | 1934 | Le Vingtième Siècle | טינטין חושף חבורת מבריחי סמים | הופעתם הראשונה של תומסון ותומפסון ורסטאפופולוס | - |
| הלוטוס הכחול | Le Lotus bleu | 1936 | Le Vingtième Siècle | טינטין חושף את מנהיגי חבורת הברחת הסמים וגורם למעצרם | הופעתו הראשונה של צ'אנג | - |
| האוזן השבורה | L'Oreille cassée | 1937 | Le Vingtième Siècle | טינטין עוצר גנבים ששדדו פסלון עתיק ממוזיאון |  | - |
| האי השחור | L'Ile noire | 1938 | Le Vingtième Siècle | טינטין עוצר חבורת זייפני שטרות |  | אורי פינק |
| שרביטו של אוטוקר | Le Sceptre d'Ottokar | 1939 | Le Vingtième Siècle | טינטין עוצר מהפכה שלטונית בסילדאביה | הופעתה הראשונה של ביאנקה קסטאפיורה | יעקב אורלנד |
| הסרטן בעל צבתות הזהב | Le Crabe aux pinces d'or) | 1941 | Le Soir | טינטין עוצר חבורת מבריחי סמים | הופעתו הראשונה של קפטן האדוק | - |
| הכוכב המסתורי | L'Etoile mystérieuse | 1942 | Le Soir | מסע להבאת מתכת נדירה מאסטרואיד שנפל לכדור הארץ | ספג ביקורת על אנטישמיות | אורי פינק |
| תעלומת ה"חד-קרן" | Le Secret de la Licorne | 1943 | Le Soir | גילוי מגילות המובילות לאוצר עתיק |  | אריה חשביה |
| אוצרו של רקהם האדום | Le Trésor de Rackam le Rouge | 1945 | Le Soir | חיפוש האוצר ומציאתו | הופעתו הראשונה של פרופסור קלקולוס, קניית אחוזת מרלינספייק | א. גדעוני |
| שבעת כדורי הבדולח | Les Sept boules de cristal | 1948 | Tintin | פרופסור קלקולוס נחטף על ידי בני האינקה |  | אריה חשביה |
| אסירי השמש | Le Temple du soleil | 1949 | Tintin | טינטין וקפטן האדוק מחלצים את הפרופסור |  | אריה חשביה |
| ארץ הזהב השחור | Tintin au pays de l'or noir | 1950 | Tintin | טינטין עוצר חבורת פושעים שניסתה לגרום למלחמה במזרח התיכון על ידי חבלה במאגרי הנפט של נסיכות אל חמד. |  | - |
| הטיסה לירח | Objectif Lune | 1953 | Tintin | הכנות לטיסה לירח בראשותו של פרופסור קלקולוס |  | אריה חשביה |
| החוקרים על הירח | On a marché sur la Lune | 1954 | Tintin | טיסה לירח ושיבה ארצה |  | אריה חשביה |
| פרשת קלקולוס | L'Affaire Tournesol | 1956 | Tintin | פרופסור קלקולוס נחטף על ידי הצבא הבורדורי ומחולץ על ידי טינטין וקפטן האדוק |  | אורי פינק |
| כרישי הים האדום | Coke en stock | 1958 | Tintin | טינטין עוצר מהפכה שלטונית בנסיכות אל חמד |  | אורי פינק |
| טינטין בטיבט | Tintin au Tibet | 1960 | Tintin | מסע חיפוש אחרי צ'אנג האבוד בהרי ההימלאיה |  | - |
| תעלומת תכשיטי הזמרת | Les Bijoux de la Castafiore | 1963 | Tintin | ביאנקה קסטאפיורה מתארחת באחוזת מרלינספייק |  | אורי פינק |
| טיסה 714 לסידני | Vol 714 pour Sydney | 1968 | Tintin | טינטין וידידיו נחטפים על ידי רסטאפופולוס וניצלים על ידי חוצנים |  | אורי פינק |
| טינטין והפיקורוס | Tintin et les Picaros | 1973 | Tintin | טינטין עוזר לגנרל אלקזאר לכבוש את השלטון בסן תיאודורוס |  | - |
| טינטין ואלף ארט | Tintin et l'Alph-Art | 1986 | - |  | נותר בלתי גמור לאחר מותו של הרז'ה | - |